钦定古今图书集成/明伦汇编/氏族典/第357卷 > 《廖用贤尚友录》 > 林积
## 钦定古今图书集成/明伦汇编/氏族典/第357卷 > 《廖用贤尚友录》 > 林积

按《尢溪县志》：“积，字公济，六都白泉人。登庆历六年进
士，邑人登科自积始。补循州判，会邑获盗，多所诬连，
积详核活之，改治安福。时有张嗣宗煽妖术于江左，
积曰：‘有道之世，讵容妖贼害吾治’？收系以闻，妖遂息。
秩满，治六合。丁母忧，继知泗州。召对，神宗嘉其廉能，
除江西运判，历迁库部郎中、太府少卿，出知福州，移”
河南转运使。积廉谨方严，历官中外，所至著殊绩。安
石称其才行，然终以鲠挺不得用，卒。